̑ єсте́ственнагѡ бо ра́зума ражда́ется усе́рдіе, предъ̑избра́вшему ѻ́ное, ѿ усе́рдія же си́ла дѣ́лати, и дѣ́ланіемъ сохраня́ется па́мять, и ѿ па́мяти быва́етъ вя́щшее дѣ́ланіе, сегѡ̀ ра́ди да́руется вя́щшій ра́зумъ: и ѿ сегѡ̀ ра́зума, му́дростію имену́емагѡ, ражда́ется воздержа́ніе страсте́й, и терпѣ́ніе ско́рбей ѿ ни́хже труды̀ по бз҃ѣ, и позна́ніе дарѡ́въ бж҃іихъ, и свои́хъ согрѣше́ній, ѿ ни́хже благоразу́міе, и́мже и стра́хъ бж҃ій: ѿ сегѡ̀ хране́ніе за́повѣдей, си́рѣчь, пла́чь, кро́тость, смиренному́дріе, ѿ ни́хже ражда́ется разсужде́ніе, а ѿ сегѡ̀ предзрѣ́ніе, си́рѣчь, є́же предви́дѣти бу̂дущая согрѣшє́нія, и ѿсѣка́ти ѻ́ныя пре́жде вре́мени, ѿ иску́са и па́мяти содѣ́ланныхъ чистото́ю ума̀, и настоя́щихъ, и та́йнѡ быва́ющихъ